PATVIRTINTA

Kėdainių r. Labūnavos pagrindinės mokyklos direktoriaus 2022 m. sausio 14 d.

įsakymu Nr. V1-09

**KĖDAINIŲ R. LABŪNAVOS pagrindinės mokyklos**

**PAŽINTINĖS, KULTŪRINĖS, MENINĖS, KŪRYBINĖS, SPORTINĖS, PROJEKTINĖS VEIKLOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Pažintinės, kultūrinės, meninės, kūrybinės, sportinės, praktinės, prevencinės veiklos organizavimo tvarkos aprašas (toliau – aprašas) reglamentuoja Kėdainių r. Labūnavos pagrindinės mokyklos (toliau – mokykla) tikslingą pažintinės, kultūrinės, meninės, sportinės, projektinės mokinių veiklos (toliau – pažintinė veikla) organizavimą.

2. Aprašo tikslas – užtikrinti tikslingą ir racionalų lėšų, skirtų pažintinei veiklai, panaudojimą, reglamentuoti renginių organizavimą ir užtikrinti renginiuose dalyvaujančių mokinių saugumą.

3. Aprašas parengtas vadovaujantis Vaikų turizmo renginių organizavimo aprašu, patirtintu Lietuvos Respublikos švietimo ir mokslo ministro 2005 m. kovo 1 d. įsakymu Nr. ISAK-330 (galiojanti suvestinė redakcija nuo 2017-04-25), Mokinių pažintinei veiklai skirtų lėšų naudojimo metodinės rekomendacijomis, patvirtintomis Lietuvos Respublikos švietimo ir mokslo ministro 2007 m. spalio 2 d. įsakymu Nr. ISAK1934 (galiojanti suvestinė redakcija nuo 2011-01-23) ir Kėdainių r. Labūnavos pagrindinės mokyklos Vaikų turizmo organizavimo aprašu, patvirtintu mokyklos direktoriaus 2014 m. lapkričio 3 d. įsakymu Nr. V1-61.

4. Apraše vartojamos sąvokos:

pažintinis objektas – turintis sociokultūrinę ar meninę vertę objektas;

mokyklos pažintinės veiklos lėšos – mokyklos mokinio krepšelio pažintinei veiklai skirtų lėšų dalis;

ekskursija – trumpiau kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba mokytojas;

išvyka – organizuotas vaikų grupių keliavimas į numatytą turizmo objektą panaudojant transporto priemones;

sąskrydis – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;

turizmo renginio vadovas – asmuo, turintis tinkamą pasirengimą, t. y. turintis pažymėjimą, kad gali dirbti vaikų turizmo renginių vadovu, organizuojantis pasiruošimą turizmo renginiui ir jam vadovaujantis;

turistinė stovykla – trumpalaikio vaikų poilsio organizavimas rekreacinėje teritorijoje įrengtoje stovyklavietėje;

vaikų turizmo renginys – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;

varžybos – organizuotas vaikų (jų grupių) rungtyniavimas ugdymo tikslais;

žygis – įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

Kitos apraše naudojamos sąvokos atitinka Lietuvos Respublikos švietimo įstatyme vartojamas sąvokas.

**II SKYRIUS**

**PAŽINTINĖS VEIKLOS TIKSLAS, UŽDAVINIAI IR PRINCIPAI**

5. Pažintinės veiklos tikslas – padėti suvokti savo tautos istorijos, kultūros, gamtos savitumą, puoselėti ir išlaikyti tautinę savimonę.

6. Organizuojant pažintinę veiklą keliami šie uždaviniai:

ugdyti kompetencijas, padėsiančias mokiniui formuotis ir išlaikyti tautinę savimonę;

skatinti naujas pažinimo formas ir metodus;

skatinti pamokų organizavimą netradicinėse aplinkose už mokyklos ribų (muziejuose, parodose, gamtoje ir pan.);

skatinti pažinti savo gyvenamąją vietovę, regioną, šalį, jos papročius bei tradicijas.

7. Organizuojant pažintinę veiklą, laikomasi šių principų:

aktualumo – veikla atitinka pažintinį objektą lankančių mokinių kultūrinę ir socialinę patirtį;

demokratiškumo – gimnazijos bendruomenė identifikuoja poreikius ir nustato prioritetus;

prieinamumo – veikla prieinama visiems mokiniams, nepriklausomai nuo jų mokymosi galimybių, rezultatų ir socialinės padėties;

visuotinumo – lėšos pažintinei veiklai yra skiriamos kiekvienam mokiniui, besimokančiam pagal pradinio, pagrindinio ir vidurinio ugdymo programas.

**III SKYRIUS**

**PAŽINTINĖS VEIKLOS ORGANIZAVIMAS IR LĖŠŲ PANAUDOJIMAS**

8. Mokykloje vykdoma pažintinė veikla planuojama, rengiant mokyklos mokslo metų ugdymo planą: numatomos veiklų temos, organizavimo laikas, veikloms skirtas dienų skaičius.

9. Pažintinė veikla organizuojama atsižvelgiant į mokykloje organizuojamus tradicinius renginius, siejama su bendrosiomis programomis, mokyklos ugdymo tikslais, mokinių poreikiais.

10. Pažintinė veikla organizuojama pirmiausia išnaudojant virtualias, netradicines erdves mokykloje, teritorijos, kurioje yra mokykla, teikiamas galimybes, palaipsniui pereinant prie savivaldybės, apskrities ar šalies pažintinių objektų.

11. Rekomenduojami tokie pažintiniai objektai kaip muziejai, istorijos, gamtos, geografijos, kultūros paminklai, teatrai ir šios veiklos formos: ekskursija, išvyka, sąskrydis, vaikų turizmo renginys, varžybos, žygis.

12. Kita veikla (pvz.: kraštotyrinė veikla, spektaklis, paroda, koncertas, mokomojo dalyko(ų) projektas, kitos institucijos ar socialinio partnerio inicijuotas projektas, renginys, konkursas ir kt.) gali vykti pamokų metu, jei veikla dera su bendrosiomis programomis ir integruojama į mokomųjų dalykų temas.

13. Organizatorius su direktoriaus pavaduotoju ugdymui suderina renginio veiklos organizavimo programą *(1 priedas).*

14. Mokiniai per mokslo metus nuosekliai dalyvauja pažintinėje veikloje.

15. Turizmo renginio vadovas, organizuojantis renginį privalo:

15.1. ne vėliau kaip prieš 5 dienas raštu informuoti tėvus (globėjus, rūpintojus) apie išvykos tikslus, vietą, laiką ir išlaidas (jei tokios yra);

15.2. turėti tėvų (globėjų, rūpintojų) sutikimą suteikti pirmąją pagalbą nelaimingo įvykio atveju;

15.3. ne vėliau kaip prieš 3 darbo dienas iki renginio pateikti mokyklos direktoriui dokumentus:

15.3.1 mokyklos Vaikų turizmo renginių organizavimo aprašo 1 priedą – prašymą organizuoti renginį;

15.3.2. mokyklos Vaikų turizmo renginių organizavimo aprašo 2 priedą – renginyje dalyvaujančių mokinių sąrašą;

15.3.3. mokyklos Vaikų turizmo renginių organizavimo aprašo 3, 4, 5 priedą – renginio programą;

15.3.4. mokyklos Vaikų turizmo renginių organizavimo aprašo 6 priedą – saugos instruktavimo registravimą;

15.3.5. mokyklos Vaikų turizmo renginių organizavimo aprašo 7 priedą – tėvų (globėjų, rūpintojų) sutikimus.

16. Mokyklos direktorius tvirtina turizmo renginio vadovą ir lydinčius asmenis. Didesnėms nei 15 vaikų grupėms skiriami 2 lydintys asmenys; vadovu skiriamas asmuo, turintis pažymėjimą, leidžiantį dirbti vaikų turizmo renginių vadovu.

17. Pažintinę veiklą vykdantys asmenys atsako už mokinių saugumą ir drausmę renginio metu.

18. Pažintinės veiklos renginiuose dalyvaujantys vaikai:

18.1. susipažinę su turizmo renginio organizavimo tvarka ir saugos reikalavimais pasirašo renginyje dalyvaujančių vaikų saugos instruktavimo lape;

18.2. prieš turizmo renginį pasiskirsto pareigomis, užduotimis ir kt.;

18.3. privalo laikytis elgesio normų, būti drausmingi ir mandagūs, vykdyti turizmo renginio vadovo(-ų) nurodymus, laikytis saugos ir sveikatos instrukcijų *(2 priedas).*

19. Mokinių grįžimą į namus po turizmo renginio užtikrina tėvai (globėjai, rūpintojai).

20. El. dienyne klasės vadovai ir tą dieną dirbantys mokytojai pildo „Pažintinė, kultūrinė veikla“ įrašydami temą, direktoriaus įsakymo datą ir numerį;

20.1. jei į renginį, ekskursiją, išvyką ir pan. vyksta ne mažiau kaip 65 proc. klasės mokinių, žymimos datos ir skiltyje „Tema, klasės darbai, numatomi pasiekimai” nurodoma pažintinės veiklos tema;

20.2. jei išvyksta mažiau nei 65 proc. klasės mokinių, likę mokiniai privalo dalyvauti pamokose, jiems organizuojama ugdomoji veikla pagal numatytą tvarkaraštį.

21. Lėšos, skirtos mokinių pažintinei veiklai, naudojamos apmokėti už:

21.1.mokinių dalyvavimą kitų švietimo teikėjų organizuojamose pažintinėse edukacinėse programose ir projektuose;

21.2.bilietus į pažintinius objektus;

21.3.mokinių ir juos lydinčių asmenų kelionės (transporto) į pažintinius objektus išlaidas;

21.4.gido paslaugas.

22. Lėšų negalima naudoti:

22.1.kelionių į užsienį ir su jomis susijusioms išlaidoms apmokėti;

22.2.mokytojo darbo apmokėjimui už organizuojamą pažintinę veiklą;

22.3.mokinių išvykų į olimpiadas, konkursus, sporto varžybas ir pan. apmokėjimui;

22.4.pramoginių renginių lankymo ir organizavimo išlaidoms apmokėti;

22.5.projektų, programų parengimo išlaidoms apmokėti;

22.6.mokinių poilsio organizavimui.

23. Mokyklos direktorius pažintinei veiklai gali panaudoti rėmėjų ir, suderinęs su steigėju, kitas sutaupytas mokyklos lėšas.

24. Siekdama pažintinės veiklos kokybės, veiksmingumo didinimo, paslaugų savikainos mažinimo, mokykla gali sudaryti bendradarbiavimo sutartis dėl pažintinės veiklos organizavimo su neformaliojo švietimo, kultūros ir kitomis įstaigomis, nevyriausybinėmis organizacijomis.

**IV SKYRIUS**

**BAIGIAMOSIOS NUOSTATOS**

25. Pažintinės veiklos organizavimą koordinuoja direktoriaus pavaduotojas ugdymui, atsakingas už neformalųjį vaikų švietimą.

26. Aprašas įsigalioja suderinus su mokytojų taryba ir patvirtinus mokyklos direktoriaus įsakymu.

27. Aprašas, suderinus su mokytojų taryba, gali būti keičiamas mokyklos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**KĖDAINIŲ R. LABŪNAVOS pagrindinės mokyklos**

**PAŽINTINĖ, KULTŪRINĖ, MENINĖ, KŪRYBINĖ, SPORTINĖ, PROJEKTINĖ VEIKLA**

|  |  |
| --- | --- |
| Renginio pavadinimas (tema) |  |
| Data |  |
| Programos trukmė (išvykimo ir grįžimo laikas) |  |
| Veiklą organizuojantys mokytojai |  |
| Klasė ir mokinių skaičius |  |
| Tikslas(-ai) |  |
| Uždaviniai |  |
| Pasiruošimas pažintinei, kultūrinei veiklai |  |
| Lankytini objektai |  |
| Mokinių veikla renginio metu |  |
| Refleksija |  |
| Mokinių pasiekimų ir pažangos vertinimas. |  |
| Jei vyko daugiau ugdymo valandų (nei buvo pamokų), jos perskaičiuojamos į numatytas **pamokas, valandėles.**  **Būtina nurodyti ir datą.** |  |

Renginio vadovas (-ai) \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

SUDERINTA: \_\_\_\_\_\_\_\_\_\_\_\_\_\_\_\_\_ Direktoriaus pavaduotojas ugdymui

(parašas)

2 priedas

**KĖDAINIŲ R. LABŪNAVOS pagrindinės mokyklos**

**PAŽINTINĖS, KULTŪRINĖS, MENINĖS, KŪRYBINĖS, SPORTINĖS, PROJEKTINĖS VEIKLOS SAUGOS IR SVEIKATOS INSTRUKCIJA**

**I SKYRIUS**

**BENDROJI DALIS**

1. Saugos ir sveikatos instrukcija (toliau – Instrukcija) yra mokyklos dokumentas, nusakantis mokiniams jų veiklos ir elgesio reikalavimus pažintinės, kultūrinės, meninės, kūrybinės, sportinės, praktinės, prevencinės (toliau – pažintinė ir kultūrinė veikla) veiklos organizavimo tvarką renginio metu, kad nebūtų padaryta žala mokinių saugai, sveikatai ir aplinkai.

2. Instrukcija nusako su mokinių veikla susijusius pavojus ir reikalauja griežtai laikytis saugos priemonių, elgesio taisyklių, etiketo reikalavimų kiekviename renginio etape.

3. Mokiniai supažindinami su instrukcijos turiniu ir pasirašo.

4. Mokiniui, susipažinusiam su šia instrukcija, bet pažeidusiam jos reikalavimus, taikoma drausminė atsakomybė įstatymų nustatyta tvarka.

5. Renginio organizatorius atsako už vaikų gyvybę ir saugumą renginio metu.

**II SKYRIUS**

**GALIMI RIZIKOS VEIKSNIAI RENGINIO METU.**

**SAUGOS PRIEMONĖS NUO JŲ POVEIKIO**

6. Neatsargus elgesys, galintis sukelti eismo įvykį, laukiant transporto priemonės (autobuso ir pan.) ar joje. Saugos priemonė – laikytis saugaus eismo taisyklių ir etiketo reikalavimų transporto priemonėje (autobuse ir pan.).

7. Traumos ir sužalojimai dėl autoįvykio. Saugos priemonės – instruktažas apie saugų elgesį gatvėse, nuolatinis mokinių stebėjimas išvykos metu.

8. Traumos ir sužalojimai ne dėl autoįvykio. Saugos priemonė – instruktažas apie saugų elgesį kitose aplinkose (skendimas, nudegimas, įgėlimas ir pan.), prevencinės priemonės, nuolatinis mokinių stebėjimas.

9. Skrandžio negalavimai. Saugos priemonė – išankstinis pokalbis apie taisyklingą maisto produktų pasirinkimą išvykai.

10. Saulės smūgis, nušalimai. Priklausomai nuo meteorologinių sąlygų pasirūpinti atitinkama apranga ir galvos apdangalu.

**III SKYRIUS**

**VEIKSMAI PRIEŠ PAŽINTINĖS, KULTŪRINĖS, MENINĖS, KŪRYBINĖS, SPORTINĖS, PRAKTINĖS, PREVENCINĖS VEIKLOS ORGANIZAVIMĄ**

11. Prašymo dėl turizmo renginio, programos ir mokinių sąrašo direktoriui pateikimas.

12. Tėvų informavimas apie numatomos išvykos tikslus, maršrutą, išvykimo ir atvykimo laiką ir vietą, vaikų mitybą, saugą, pinigines išlaidas.

13. Mokinių supažindinimas su saugos ir sveikatos instrukcijomis (pasirinktinai aptariamos Saugos ir sveikatos instrukcijos V-ojo punkto I-XI dalys). Instruktažas dėl saugaus elgesio, aplinkosaugos, priešgaisrinės saugos reikalavimų išvykos metu registruojami 3 priede.

14. Direktorius tvirtina programą, dalyvių sąrašą, nustato turizmo renginio vadovo pareigas.

**IV SKYRIUS**

**VEIKSMAI TURIZMO RENGINIO METU**

15. Visi griežtai laikosi turizmo renginio vadovo nurodymų ir saugos reikalavimų.

16. Nuolat teikiama informacija vaikams apie atvykimo į punktus laiką, susirinkimo vietas.

17. Stebima, kad mokiniai neatsiskirtų nuo grupės.

18. Skiriamas laikas mokinių maitinimuisi.

19. Esant reikalui suteikiama pirmoji pagalba.

**V SKYRIUS**

**SAUGAUS ELGESIO INSTRUKCIJOS**

**1. MOKINIŲ VYKIMO AUTOBUSU SAUGAUS ELGESIO INSTRUKCIJA**

1.1. Autobuso reikia laukti mokyklos kieme, o jam atvykus – nebėgti. Įlipant ir išlipant nesistumdyti, laikytis eilės.

1.2. Laikytis saugaus elgesio taisyklių transporto priemonėse: draudžiama triukšmauti, vaikščioti, iškišti rankas, mojuoti, rodyti gestus kitiems eismo dalyviams, persisverti per važiuojančios transporto priemonės langą, važiuojant atidarinėti duris, išlipus iš transporto priemonės iškart bėgti per gatvę.

1.3. Šiukšles mesti tik į tam skirtas vietas, nemėtyti jų pro langą.

1. **MOKINIŲ ELGESIO MUZIEJUOSE IR PARODOSE INSTRUKCIJA**

2.1. Muziejuose ir parodose kiekvienas dalyvis privalo saugoti eksponatus, neliesti jų rankomis, vaikščioti atsargiai, klausytis ekskursijos vadovo nurodymų ir pasakojimo apie vieną ar kitą eksponatą.

2.2. Klausytis vadovo pasakojimo visos ekskursijos metu.

2.3. Neblaškyti kitų dėmesio garsiomis kalbomis ir pastabomis, išjungti mobilaus telefono garsą ir juo nesinaudoti (išskyrus išimtinus atvejus) ir netrukdyti gidui.

2.4. Be grupės vadovo leidimo draudžiama atsiskirti nuo grupės dalyvių arba atsilikti nuo grupės.

2.5. Jeigu ekskursijos metu yra būtinybė išeiti, apie tai būtina informuoti grupės vadovą.

**3. MOKINIŲ ELGESIO PRIE VANDENS TELKINIŲ INSTRUKCIJA**

3.1. Laikytis maudymosi atviruose telkiniuose, plaukimo įvairiomis vandens transporto priemonėmis taisyklių, pasirūpinti reikiamomis saugos vandenyje priemonėmis (gelbėjimosi ratais, liemenėmis).

3.2. Maudymosi plotą privalo žinoti visi besimaudantieji.

3.3. Maudomasi tik turizmo renginio vadovui leidus ir jam stebint.

3.4. Vienu metu gali maudytis ne daugiau kaip 8 vaikai. Maudymosi metu turizmo renginio vadovui reikia būti labai atidžiam.

3.5. Maudymosi metu draudžiama be reikalo šūkauti, nes šauksmas yra pagalbos prašymo signalas.

3.6. Paplūdimio ir maudymosi ribos vaikams turi būti specialiai pažymėtos. Gylis maudymosi vietoje turi būti ne didesnis kaip 0,7 metro ikimokyklinio amžiaus vaikams ir vaikams, nemokantiems plaukti. Nuo 0,7 metro iki 1,3 metro – mokyklinio amžiaus vaikams ir mokantiems plaukti vaikams.

3.7. Maudytis rekomenduojama saulėtą, nevėjuotą dieną, esant ne žemesnei kaip +20 C oro temperatūrai, jei vaikai maudosi pirmą kartą. Jeigu vaikai jau yra maudęsi, galima leisti maudytis esant ne žemesnei kaip +16 C vandens temperatūrai. Maudymosi trukmė nuo 7 iki 30 min.

3.8. Karštomis dienomis vaikai gali maudytis 2 kartus per dieną.

3.9. Jei grupė turi valčių, jos turi būti parengtos naudoti jas gelbėjimui maudymosi metu.

3.10. Kategoriškai draudžiama renginio dalyviams nardyti, šokinėti iš valties ar nuo stataus skardžio, kranto, maudytis temstant ar tamsiu paros metu.

3.11. Kategoriškai draudžiama vieniems dalyviams irstytis valtimi.

3.12. Suorganizavęs plaukimą valtimis, grupės vadovas ar plaukimo vadovas (rekomenduojama abiems kartu) patikrina, ar valtys techniškai tvarkingos (yra techninės apžiūros dokumentas), ar yra gelbėjimo priemonės (liemenės, gelbėjimo ratai, virvės ir pan.).Valties šeimininkas turi būti suaugęs žmogus, mokantis gerai plaukti ir apmokytas gelbėjimo būdų, sugebantis techniškai irkluoti.

3.13. Valtimis galima vežti tik leistiną asmenų skaičių, kuris nurodytas ant valties borto. Neleistina plaukti toliau kaip 100 metrų nuo kranto. Nemokantys gerai plaukti, prieš sėsdami į valtį, apsivelka liemenes. Kitas gelbėjimo inventorius sudedamas į valtį.

3.14. Laikytis priešgaisrinių ir aplinkosaugos reikalavimų:

3.14.1. Laužą kurti tik su pirštinėmis ir galvos apdangalu ne arčiau kaip 50 m. nuo medynų pakraščių;

3.14.2. Nenaudoti degių skysčių laužui įkurti;

3.14.3. Laikytis saugaus elgesio taisyklių gamtoje: atsargiai elgtis su aštriais daiktais, nesistumdyti, nelaipioti į medžius.

3.15. Priklausomai nuo meteorologinių sąlygų pasirūpinti atitinkama apranga ir galvos apdangalu. Saulės procedūros sveikiausios iki 11.00 val. ir po 16.00 val. Saulės procedūrų metu vaikai turi būti su kepuraitėmis ar skarelėmis.

3.16. Pasirūpinti tinkama apranga ir apavu.

**4. MOKINIŲ ELGESIO VANDENS PARKUOSE IR BASEINUOSE INSTRUKCIJA 2**

4.1. Susipažinti ir laikytis maudymosi vandens parkuose, baseinuose vidaus tvarkos taisyklėmis, pasirūpinti reikiamomis saugos vandenyje priemonėmis (gelbėjimosi ratais, liemenėmis).

4.2. Saugumo reikalavimai – laikytis atsargumo priemonių atrakcijų metu.

1. **MOKINIŲ ELGESIO MIESTE, DIDMIESTYJE INSTRUKCIJA**

5.1. Neatsilikti nuo grupės ir vadovo.

5.2. Pasimetus paskambinti vadovui ar grupės nariams, jeigu yra tokia galimybė.

5.3. Neturint galimybės susisiekti, laukti toje vietoje, kurioje atsiskyrė nuo grupės, nebandyti patiems susirasti grupę.

5.4. Jeigu išvykos dalyvis tiksliai žino grupės buvimo adresą, galima kreiptis į policijos pareigūnus, jei jie yra netoliese, kad padėtų pasiekti grupės buvimo vietą. Kategoriškai atsisakyti nepažįstamų žmonių siūlomos pagalbos.

5.5. Eiti per gatvę su visa grupe tik tam skirtose vietose (pėsčiųjų perėjose, degant žaliam šviesoforo signalui).

5.6. Eiti šaligatviais arba pėsčiųjų takais dešine puse , o ten kur jų nėra – kelkraščiu, prieš transporto priemonių važiavimo kryptį. Eiti tvarkingai, nesistumdant. Pastebėjus, kad kas nors skuba, pasitraukti į šalį.

5.7. Buitines atliekas mesti į tam skirtas vietas.

1. **MOKINIŲ ELGESIO LEDO ARENOJE, NUOTYKIŲ PARKE INSTRUKCIJA**

6.1. Įvertinti savo čiuožimo ant ledo gebėjimus, laikytis saugaus atstumo nuo kitų čiuožėjų.

6.2.Laikytis instruktorių nurodytų reikalavimų.

1. **MOKINIŲ ELGESIO VARŽYBOSE INSTRUKCIJA**

7. 1. Laikytis saugaus eismo, elgesio viešoje vietoje reikalavimų.

7.2. Vykdyti varžybų organizatorių nurodymus.

7.3. Be vadovo leidimo nepasišalinti iš varžybų vykdymo vietos.

7.4. Vykimo į varžybas metu būti drausmingiems.

7.5. Varžybų metu pasijutus blogai informuoti vadovą.

1. **MOKINIŲ ELGESIO KELIAUJANT LAIVAIS IR LĖKTUVAIS INSTRUKCIJA**

8.1. Prieš kelionę laivu pasirūpinti asmenine vaistinėle.

8.2. Plaukiant laivu ar skrendant lėktuvu, privaloma laikytis visų keleiviams nustatytų taisyklių ir laivo įgulos ar palydovų reikalavimų.

8.3. Visos kelionės metu būti drausmingiems ir mandagiems.

8.4. Pasijutus blogai, pranešti grupės vadovui.

8.5. Be vadovo leidimo negalima pasitraukti iš grupės.

8.6. Visur ir visada būti punktualiems, atidžiai klausyti grupės vadovo nurodymų ir juos vykdyti.

8.7. Nelipti į lėktuvą ar laivą, kol nepasakys, kad leidžiama lipti.

8.8. Būtina atidžiai išklausyti keleiviams teikiamą informaciją, nurodymus kelionės metu ir juos vykdyti.

8.9. Draudžiama bereikalingai vaikščioti laive ar lėktuvo salone, garsiai kalbėti, garsiai juoktis, išdykauti.

8.10. Reikia būti drausmingiems, kultūringiems, paslaugiems savo grupės nariams, pagyvenusiems žmonėms, seneliams ir neįgaliesiems, mažiems vaikams, aptarnaujančiam personalui laukimo salėse kelionės metu.

1. **MOKINIŲ ELGESIO KONCERTE, TEATRE INSTRUKCIJA**

9.1. Laikytis drausmės ir kultūringo elgesio taisyklių renginių metu.

9.2. Nesėdėti renginyje su striukėmis ar paltais, jeigu patalpa yra šilta.

9.3. Renginio metu nevalgyti, nevaikščioti, nekalbėti, nekelti kitokio nereikalingo triukšmo.

9.4. Neišeiti iš renginio jam nepasibaigus, o jeigu yra būtinybė išeiti anksčiau, būtina prieš renginį informuoti grupės vadovą.

9.5. Renginio metu privaloma išjungti mobilųjį telefoną.

9. 6. Renginyje neatsiskirti nuo draugų.

9.7. Po pertraukos nevėluoti į antrąją renginio dalį.

1. **MOKINIŲ ELGESIO MOKYKLOS AKTŲ SALĖJE INSTRUKCIJA**

10.1. Į renginį ateina be kuprinių ir kitų daiktų (daiktai paliekami kabinete pas klasės vadovą arba dalyko mokytoją).

10.2. Laikytis drausmės ir kultūringo elgesio taisyklių renginių metu.

10.3. Nesėdėti renginyje su striukėmis ar paltais, jeigu patalpa yra šilta.

10.4. Renginio metu nesinaudoti mobiliaisiais telefonais (išskyrus fotografavimą), nevalgyti, nevaikščioti, nekalbėti, nekelti kitokio nereikalingo triukšmo.

10.5. Neišeiti iš renginio jam nepasibaigus, o jeigu yra būtinybė išeiti anksčiau, būtina prieš renginį informuoti mokytoją arba klasės vadovą.

**11. MOKINIŲ ELGESIO OLIMPIADOSE, KONKURSUOSE INSTRUKCIJA**

11.1. Vykdyti organizatorių nurodymus, laikytis saugaus elgesio taisyklių.

11.2. Netrukdyti kitiems olimpiados, konkurso dalyviams.

**12. MOKINIŲ ELGESIO GAMTOJE INSTRUKCIJA**

12.1. Saugoti gamtą ir nedaryti žalos.

12.2. Nešiukšlinti: popierių, stiklo tarą ar duženas bei kitas šiukšles palikti šiukšlių dėžėse.

12.3. Jei nėra įrengtų laužaviečių, laužui reikia pasirinkti tinkamą, atvirą vietą.

12.4. Nepalikti degančio laužo, žarijas užpilti žemėmis ar vandeniu, sutvarkyti laužavietę.

12.5. Nesilankyti vietose, kur vyksta miško ruošimo darbai.

12.6. Atkreipti dėmesį į prie įvažiavimo į mišką pastatytus informacinius ženklus.

12.7. Negalima naikinti ir gadinti poilsiaviečių įrangos, informacinių ženklų bei stendų, kvartalinių stulpų, riboženklių ir kt.

**VI SKYRIUS**

**VEIKSMAI AVARINIAIS (YPATINGAIS) ATVEJAIS**

20. Suteikiama pirmoji pagalba.

21. Esant reikalui kviečiama greitoji pagalba, policija.

22. Apie įvykį informuojami mokyklos vadovai ir mokinių tėvai.

23. Susidarius situacijai, gresiančiai vaikų saugai, pakeičiamas maršrutas arba turizmo renginys nutraukiamas.

**VII SKYRIUS**

**VEIKSMAI PASIBAIGUS PAŽINTINEI, KULTŪRINEI, MENINEI, KŪRYBINEI, SPORTINEI, PRAKTINEI VEIKLAI**

24. Mokiniai po turizmo renginio palydimi į atvykimo vietą.

25. Įvertinamas mokinių elgesys ir saugos bei sveikatos instrukcijos laikymasis turizmo renginio metu.

26. Turizmo renginio rezultatai aptariami su mokiniais.

27. Apie pažeidimus (jeigu jų buvo) informuojami tėvai ir mokyklos vadovai.

28. Renginio vadovas užtikrina saugų mokinių grįžimą į namus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_